Psühholoogi töö põhisisuks on inimeste individuaalsete iseärasuste uurimine ja nende nõustamine psühholoogilistes küsimustes. Psühholoogi ülesanneteks on inimese hingeelu ja käitumisega seotud probleemide ennetamine, hindamine, vastavate sekkumiste läbiviimine (nõustamine ja konsulteerimine), koolitamine ja uurimistöö. Psühholoogi töö on seotud peaasjalikult probleemide lahendamisega ja ta puutub kokku enamjaolt õnnetumate ja probleemsemate inimestega. Psühholoogile vajalikud oskused on ühelt poolt empaatia ja salliv  suhtumine, et suuta inimese probleemidesse sisse elada, teiselt poolt aga oskus end taastada, et ta teiste probleemidest emotsionaalselt läbi ei põleks.